[{"text_idx": "#000002", "text": "Nur la dekstre popolisma partio Perussuomalaiset (\u201dEfektivaj finnoj\u201d) konsekvence postuladis, ke la deviga instruado de la sveda lingvo estu forigita. Tiel estis, g\u0302is la c\u0302efministro Mari Kiviniemi furiozig\u0302is al sia registara partio SFP (Svenska folkpartiet, \u201dSveda popola partio\u201d) pro tute alia demando. Tiam la korko elflugis, kaj s\u0302i aludis, ke lernantoj eble devus havi la s\u0302ancon forelekti la svedan lingvon."}, {"text_idx": "#000016", "text": "Centra partio, dankon kaj adiau\u0306! Neniam plu mi voc\u0302donos por tiu partio de la finnoj! Forigu la devigan instruadon de la finna kaj lasu la infanojn anstatau\u0306e studi la anglan. La finna ja tamen estas mortanta lingvo."}, {"text_idx": "#000021", "text": "Kaj la sveda kaj la finna estas oficialaj lingvoj en Finnlando. Lau\u0306 la konstitucio la lingvoj estas egalrajtaj. En la c\u0302iutaga vivo la pozicio de la sveda dum lastaj jardekoj malfortig\u0302is. El la pli ol 5 milionoj da log\u0302antoj en Finnlando proksimume 290 000 (5,5%) denaske parolas la svedan.\nSveda popola partio (SFP) en la parlamentaj elektoj de Finnlando en 2007 ricevis 4,6% el la voc\u0302oj.\nFinnlando estis parto de Svedio g\u0302is 1809, kaj g\u0302is la fino de la 19-a jarcento la sveda estis la lingvo de la administrado kaj de la supera klaso en Finnlando.\nLa plej multaj svedlingvaj infanoj en Finnlando frekventas svedlingvajn lernejojn kaj studas la finnan kiel duan lingvon."}, {"text_idx": "#000022", "text": "8 svar pa\u030a \u201dSveda lingvo \u2013 tabuo en la finna politiko\u201d"}, {"text_idx": "#000023", "text": "La simbolo, kiun Kalle elektis por ilustri la artikolon, estas tre ilustra klarigo por la forta ektimo, kiun granda parto de la finnlandsvedoj subkonscie sentas, je propono ekdiskuti la forigon de la sveda el finnlingvaj lernejoj en Finnlando. Pakkoruotsi pois! \u2013 Trudsveda for! + Ulo, kiu forj\u0302etas la literon a\u030a, litero simbolanta la svedan. Ni ektimas forj\u0302etig\u0302on de la lando, se ne konkrete almenau\u0306 societose. Tiaj tendencoj ja estas klare videblaj nun ekde pli-malpli ekzakte unu jaro."}, {"text_idx": "#000025", "text": "Evidente estas malkorekte konkludi ke persono emanta ekdiskuti alterantivojn al la nuna sistemo instrui la svedan estas pozitiva al la ideoj proksimaj al la plej fanatika Pois pakkoruotsi-rondo, sed estas home ke multaj politikistoj ne kapablas distingi seriozan, eble scivoleman aliron, al la kutime agresema aliro pri la sama temo."}, {"text_idx": "#000026", "text": "La senkomenta publikigo montras, mi supozas, nekomprenon pri tio kiom ofenda tiu simbolo estas."}, {"text_idx": "#000027", "text": "Nu, mi trovas la simbolon diversflanke interesa \u2013 sed tio evidente ne signifas, ke mi trovas g\u0302in aprobinda. Vers\u0302ajne vi tamen pravas, ke mi devintus iel komenti g\u0302in \u2013 mi fakte neniam antau\u0306e vidis g\u0302in, kaj hazarde trovis g\u0302in, kiam mi serc\u0302is ilustraj\u0302on per la vorto \u201dpakkoruotsi\u201d."}, {"text_idx": "#000028", "text": "La simbolo evidente aludas al simila kontrau\u0306fas\u0302isma simbolo, en kiu oni forj\u0302etas en la rubujon svastikon. La bildo do montras forigon de la malplac\u0302a sveda lingvo entute, dum la teksto \u201dfor la trudsvedan\u201d principe devus aludi nur la devigan instruadon de la sveda lingvo en la finnaj lernejoj. Do, la simbolo fakte tau\u0306ge montras la intermiksig\u0302on de la du aferoj, kiuj principe estas tute apartaj. Tiun saman intermiksig\u0302on oni povas cetere tre klare vidi en la komentoj al la svedlingva originala teksto de la artikolo."}, {"text_idx": "#000029", "text": "Pardonu malfruan respondon \u2013 ial viaj ambau\u0306 komentoj fiksig\u0302is en la... trudujo de mia blogo! Simbole?"}, {"text_idx": "#000030", "text": "PS: mi nun iom adaptis la ilustraj\u0302on... :-)"}, {"text_idx": "#000036", "text": "(La alklakebla mapo montras dulingvajn kaj svedlingvajn municipojn en Finnlando. Unulingve svedlingvaj estas tre malmultaj municipoj ekster la Alandaj insuloj \u2013 kiuj konstitucie estas nursvedlingvaj.)"}]